
Nr. 494, datë 24.8.2023

PËR MIRATIMIN E UNIFORMËS, SHENJAVE DALLUESE DHE MODELIT TË DOKUMENTIT INDIVIDUAL TË IDENTIFIKIMIT, NGJYRËS, SHENJAVE DHE PËRDORIMIT TË MJETEVE LËVIZËSE TË POLICISË BASHKIAKE

Në mbështetje të nenit 100 të Kushtetutës; të neneve 46, pika 6, dhe 47, pika 2, të ligjit nr. 89/2022, “Për Policinë Bashkiake”, me propozimin e ministrit të Brendshëm, Këshilli i Ministrave

VENDOSI:

1. Miratimin e uniformës dhe të shenjave dalluese të Policisë Bashkiake, sipas lidhjes nr. 1, që i bashkëlidhet këtij vendimi dhe është pjesë përbërëse e tij.
2. Miratimin e modelit të dokumentit individual të identifikimit të punonjësit të Policisë Bashkiake, sipas lidhjes nr. 2, që i bashkëlidhet këtij vendimi dhe është pjesë përbërëse e tij.
3. Miratimin e ngjyrës, shenjave dhe përdorimit të mjeteve lëvizëse të Policisë Bashkiake, sipas lidhjes nr. 3, që i bashkëlidhet këtij vendimi dhe është pjesë përbërëse e tij.
4. Ngarkohen njësitë e vetëqeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR 
 Edi Rama

LIDHJA NR. 1

KREU I
PARAQITJA, FORMA, SPECIFIKIMET TEKNIKE DHE PËRSHKRIMI I UNIFORMËS SË POLICISË BASHKIAKE

PARAQITJA DHE FORMA E UNIFORMAVE TË POLICISË BASHKIAKE
[bookmark: _Hlk140130428]Uniforma do të jetë e ndarë në 3 lloje:
1. Uniforma shërbimi dimërore;
2. Uniforma shërbimi verore;
3. Uniforma ceremoniale. 

1. UNIFORMA SHËRBIMI DIMËRORE

[bookmark: _Hlk140225424][bookmark: _Hlk140501506]Kostum uniforme (xhaketë, pantallona, këmishë, kravatë, kapelë, këpucë).

[image: ]
Xhaketa e kostumit të uniformës do të jetë blu e errët, me spaleta për vendosjen e shenjave të supit dhe katër kopsa. Ka katër xhepa me kapak (dy xhepa të vegjël në pjesën e gjoksit dhe dy xhepa të mëdhenj të poshtëm). Në krahun e majtë vendoset stema e bashkisë. Te jaka vendoset elementi kryesor i stemës së bashkisë. Xhaketa e uniformës për femra është e njëjtë përveç modelimit, i cili duhet të jetë për femra, me kopsat në anën e majtë.

[image: ]

Pantallonat, njëlloj me xhaketën ngjyrë blu e errët. Pantallonat duhet të pajisen me dy xhepa të përparmë diagonal dhe me një xhep të pasmë. Konstruksioni i pantallonave për meshkuj duhet të jetë sipas modelit klasik me vijë hekurosjeje. Pantallonat për femra kanë konstruksion të njëjtë, përveç modelimit, i cili duhet të jetë për femra.

[image: ]
Pamja përpara 	Pamja prapa

Këmishë me mëngë të gjata ngjyrë e kaltër. Këmisha në pjesën e supeve ka 2 spaleta për montimin e shenjave të supit. Mbyllja e këmishës bëhet me 7 kopsa të vogla. Në krahun e majtë vendoset stema e bashkisë. Në krahun e djathtë sipër vendoset shenja e gjoksit. Këmisha për femra është e njëjtë përveç modelimit, i cili duhet të jetë për femra me kopsat në anën e majtë. 

[image: ]

Kravata blu e errët, me një shirit të hollë të kaltër dhe gjerësi max. 7–8 cm.
[image: ]
Kapelë blu e errët, me stemën e bashkisë në qendër, shoqëruar me shirit të bardhë përpara dhe me kopsa si të xhaketës. Ka strehë plastike me ngjyrë të zezë. Ky model do të jetë për punonjësit meshkuj.

	[image: C:\Users\arben.xhaferi\Desktop\Projekt VKM -Për Policinë Bashkiake\Projekt VKM-Mbi përcaktimin e uniformës dhe automjeteve të Policisë Bashkiake\Foto uniforma\IMG_6507.JPG]
Pamja anash
	[image: ]
Pamja përpara
	[image: ]
Pamja anash



Kapelë blu e errët, me stemën e bashkisë në qendër, shoqëruar me shirit të bardhë përpara. Ky model do të jetë për punonjëset femra. 
	[image: ]
Pamja anash
	[image: ]
Pamja përpara
	[image: ]
Pamja anash



Këpucë uniforme ngjyrë e zezë dhe me lidhëse. 

[image: ]

Pulovër blu e errët golf me zinxhir. Ka përforcime doku në bërryla dhe supe, me spaleta doku. Në krahun e majtë vendoset stema e bashkisë. Në krahun e djathtë sipër vendoset shenja e gjoksit.
[image: ]

Xhup blu i errët në pjesën poshtë, shoqëruar me shirit të bardhë dhe të kaltër në formë kuadrati. Pjesa e sipërme është ngjyrë e kaltër. Mëngët janë ngjyrë blu e errët së bashku me jakën. Në krahun e majtë vendoset stema e bashkisë dhe në krahun e djathtë, poshtë shiritit shenja e gjoksit. Në pjesën e pasme vendoset mbishkrimi “POLICIA BASHKIAKE”.

	[image: ]
Pamja përpara







Pamja prapa



Xhiboks blu i errët në pjesën poshtë, shoqëruar me shirit të bardhë dhe të kaltër në formë kuadrati. Pjesa e sipërme është ngjyrë e kaltër. Mëngët janë një pjesë ngjyrë blu e errët dhe pjesa tjetër e kaltër. Jaka është blu e errët. Në krahun e majtë vendoset stema e bashkisë dhe në krahun e djathtë, poshtë shiritit shenja e gjoksit. Në pjesën e pasme vendoset mbishkrimi “POLICIA BASHKIAKE”.

	Pamja përpara 
[image: ]
Pamja prapa



Këpucë me qafa ngjyrë e zezë, me lidhëse. Këto shërbejnë edhe për stërvitje.
[image: ]

Bluzë e brendshme dimri e trikotuar, ngjyrë e zezë, me jakë rrethore. Në pjesën përpara në anën e majtë sipër, vendoset stema e bashkisë dhe në pjesën prapa do të ketë mbishkrimin “POLICIA BASHKIAKE”. Ky model shërben edhe për stërvitje.

[image: ]
     Pamja përpara 		Pamja prapa

Bluzë me mëngë të gjata ngjyrë blu e errërt, e trikotuar, e hapur në mes dhe mbyllet përpara me tri kopsa të vogla. Në krahun e majtë vendoset stema e bashkisë, ndërsa përpara në krahun e djathtë sipër, vendoset shenja e gjoksit. Bluza për femra është e njëjtë përveç modelimit, i cili duhet të jetë për femra me kopsat në anën e majtë.

[image: ]


Pelerina e shiut është me ngjyrë të zezë. Pelerina në pjesën përpara në anën e majtë sipër, ka stemën e bashkisë dhe në pjesën prapa do të ketë mbishkrimin “POLICIA BASHKIAKE”. Pelerina e shiut duhet të ketë prerje pardesyje, e padepërtueshme nga uji, era dhe me kapuç të lëvizshëm.

[image: ]
Pamja përpara 			Pamja prapa

Doreza ngjyrë të zezë.
[image: ]
2. UNIFORMA SHËRBIMI VERORE

Kostum uniforme (xhaketë, pantallona, këmishë, kravatë, kapelë, këpucë). 

[image: ]

Pantallona ngjyrë blu e errët. Pantallonat duhet të pajisen me dy xhepa të përparmë diagonal dhe me një xhep të pasmë. Ky model shërben edhe për stërvitje.

[image: ]
[bookmark: _Hlk140653753]Pamja përpara	 Pamja prapa
Fund ngjyrë blu e errët për punonjëset femra. Konstruksioni i fundit, duhet të jetë sipas modelit klasik, me gjatësi deri në mes të kupës së gjurit. 
[image: ]
Këmishë me mëngë të shkurtra ngjyrë e kaltër. Këmisha në pjesën e supeve ka 2 spaleta për montimin e shenjave të supit. Mbyllja e këmishës bëhet me 7 kopsa të vogla. Në krahun e majtë vendoset stema e bashkisë. Në krahun e djathtë sipër vendoset shenja e gjoksit. Këmisha për femra është e njëjtë përveç modelimit, i cili duhet të jetë për femra me kopsat në anën e majtë.
[image: ]
Këpucë gjysma verore (për meshkuj e femra), ngjyrë e zezë, me lidhëse për punonjësit meshkuj dhe me takë për punonjëset femra. 

	[image: ]
Për meshkuj
	[image: ] Për femra



Kapelë tip sportive me ngjyrë blu e errët me stemën e bashkisë në mes dhe mbishkrimin “POLICIA BASHKIAKE”.
	[image: ]
Pamja anash
	[image: ]
Pamja përpara
	[image: ]
Pamja anash



Bluzë me mëngë të shkurtra e trikotuar, e hapur në mes dhe mbyllet përpara me tri kopsa të vogla. Pjesa poshtë është ngjyrë blu e errët së bashku me jakën, ndërsa pjesa sipër e kaltër. Në krahun e majtë vendoset stema e bashkisë, ndërsa përpara në krahun e djathtë sipër, vendoset shenja e gjoksit dhe poshtë saj mbishkrimi “POLICIA BASHKIAKE”. Ky mbishkrim është dhe në pjesën prapa. Bluza për femra është e njëjtë përveç modelimit, i cili duhet të jetë për femra me kopsat në anën e majtë.
[image: ]
Pamja përpara 		Pamja prapa

Përdoruesit e biçikletave (pantallona, bluzë, atlete).

[image: ]
Bluzë me mëngë të shkurtra ngjyrë e bardhë, e trikotuar, shoqëruar me ngjyrë blu të errët në pjesën e supeve. Ka dy spaleta për vendosjen e shenjave të supit, e hapur në mes dhe jakë të zezë. Mbyllja përpara bëhet me tri kopsa të vogla. Në krahun e djathtë sipër, vendoset shenja e gjoksit dhe poshtë saj mbishkrimi “POLICIA BASHKIAKE”. Ky mbishkrim vendoset dhe në pjesën prapa. Në krahun e majtë vendoset stema e bashkisë. Bluza për femra është e njëjtë, përveç modelimit, i cili duhet të jetë për femra me kopsat në anën e majtë.
Pantallona të shkurtra ngjyrë blu të errët. Pantallonat kanë dy xhepa të përparmë diagonal, dy xhepa në pjesën e poshtme me kapak ngjyrë të kaltër dhe dy xhepa të pasmë. Pantallonat për femra janë të njëjta, përveç modelimit, i cili duhet të jetë për femra me kopsat në anën e majtë.
[image: ]
Pamja përpara 		Pamja prapa

Atlete ngjyrë blu të errët me lidhëse.
[image: ]

Bluzë e brendshme verore ngjyrë e zezë me jakë rrethore, e trikotuar. Në pjesën përpara do të jetë stema e bashkisë, ndërsa në pjesën prapa mbishkrimi “POLICIA BASHKIAKE”. Ky model shërben edhe për stërvitje.
[image: ]
Pamja përpara			Pamja prapa

Rrip mesi ngjyrë e zezë, me tokëz metalike katrore. Gjatësia dhe gjerësia standarde.

[image: ]

Jelek fosforeshent ngjyrë e verdhë me dy shirita të bardhë dhe të kaltër në formë kuadrati. Shiritat janë të vendosur horizontalisht. Në pjesën përpara në krahun e majtë vendoset mbishkrimi “POLICIA BASHKIAKE”, ndërsa në krahun e djathtë vendoset shenja e gjoksit. 
[image: ]

3. UNIFORMA CEREMONIALE

Kostum uniforme (xhaketë, pantallona, këmishë, kravatë, kapelë, këpucë, shiritat, dorezat, rrip mesi + rrip krahëqafë).

[image: ]

Xhaketa e kostumit të uniformës do të jetë blu e errët, me spaleta për vendosjen e shenjave të supit dhe katër kopsa. Ka katër xhepa me kapak (dy xhepa të vegjël në pjesën e gjoksit dhe dy xhepa të mëdhenj të poshtëm). Te jaka vendoset elementi kryesor i stemës së bashkisë. Në krahun e majtë vendoset stema e bashkisë. Xhaketa e uniformës për femra është e njëjtë përveç modelimit, i cili duhet të jetë për femra, me kopsat në anën e majtë.
[image: ]

Pantallonat, njëlloj me xhaketën ngjyrë blu të errët. Pantallonat duhet të pajisen me dy xhepa të përparmë diagonal dhe me një xhep të pasmë. Konstruksioni i pantallonave për meshkuj duhet të jetë sipas modelit klasik me vijë hekurosjeje. Pantallonat për femra kanë konstruksion të njëjtë, përveç modelimit, i cili duhet të jetë për femra.
[image: ]
Pamja përpara 	Pamja prapa

Këmishë me mëngë të gjata, ngjyrë të kaltër. Këmisha në pjesën e supeve ka 2 spaleta për montimin e shenjave të supit. Mbyllja e këmishës bëhet me 7 kopsa të vogla. Në krahun e majtë vendoset stema e bashkisë. Në krahun e djathtë sipër vendoset shenja e gjoksit. Këmisha për femra është e njëjtë përveç modelimit, i cili duhet të jetë për femra me kopsat në anën e majtë. Për drejtuesin këmisha ka elemente të njëjta dhe me ngjyrë të bardhë.
[image: ]

Kravata blu e errët, me një shirit të hollë të kaltër dhe gjerësi max. 7–8 cm.

[image: ]

Kapelë blu e errët, me stemën e bashkisë në qendër, shoqëruar me shirit të gërshetuar përpara. Shiriti ngjyrë ari është për drejtorin, shiriti ngjyrë argjendi për përgjegjësin e sektorit dhe shiriti ngjyrë e kaltër për punonjësin. Ka strehë plastike me ngjyrë të zezë.
[image: ]
          Drejtuesi         Përgjegjësi i sektorit   Punonjësi
Shiritat janë të gërshetuara. Shiriti ngjyrë ari është për drejtuesin, shiriti ngjyrë argjendi për përgjegjësin e sektorit dhe shiriti ngjyrë e kaltër për punonjësin.

[image: ]

Këpucë uniforme ngjyrë të zezë dhe me lidhëse. 

[image: ]

Doreza të bardha;
[image: ]

Rrip mesi + rrip krahëqafë e bardhë, tokëz metalike katrore me stemën e bashkisë.

[image: ]


SPECIFIKIMET TEKNIKE TË SHENJAVE DALLUESE TË POLICISË BASHKIAKE

Shenjat dalluese të Policisë Bashkiake ndahen si më poshtë:
a) Shenja e supit;
b) Shenja e gjoksit;
c) Shenja e krahut.

Elementet e shenjave dalluese duhet të jenë të rregullta, pa deformime apo shkëputje të konfiguracioneve. Paraqitja, forma dhe përshkrimi i shenjave dalluese të Policisë Bashkiake, janë si më poshtë: 

A. SHENJA E SUPIT

Shenjat e supit ngjyrë blu të errët (1 palë) janë në formë spaleti me përmasa 14 cm x 5 cm. Kjo shenjë ka elementin dallues të stemës së bashkisë, shoqëruar me shirita. Shenja me tre shirita ngjyrë ari për drejtorin, me dy shirita ngjyrë argjendi për përgjegjësin e sektorit dhe me një shirit të kaltër për punonjësin.
 
[image: ]

B. SHENJA E GJOKSIT

Shenja e gjoksit është në formë drejtkëndëshi me përmasa 9 cm x 4 cm. Brenda shenjës vendoset stema e bashkisë dhe numri personal. Shenja vendoset në gjoks në krahun e djathtë. Kjo shenjë është e njëjtë për drejtuesin, përgjegjësin e sektorit dhe për punonjësin e Policisë Bashkiake.

[image: ]

C. SHENJA E KRAHUT

[bookmark: _Hlk139363463]Shenja e krahut është në formë mburoje me përmasa 8 cm x 6 cm. Shenja përmban stemën e bashkisë dhe mbi të mbishkrimin “POLICIA BASHKIAKE”. Kjo shenjë vendoset në krahun e majtë. Kjo shenjë është e njëjtë për drejtuesin, përgjegjësin e sektorit dhe punonjësin e Policisë Bashkiake.
[image: ]



LIDHJA NR. 2

KREU II
MODELI I DOKUMENTIT INDIVIDUAL TË IDENTIFIKIMIT

1. Punonjësi i Policisë Bashkiake pajiset me dokumentin individual të identifikimit, i cili përmban:
a) në pjesën e mbetur në sfond shkruhen fjalët: “Stema e Policisë Bashkiake”;
b) në pjesën e sipërme në mes, vendoset mbishkrimi: “Bashkia ..., Policia Bashkiake”;
c) në anën e djathtë, fotografinë dhe poshtë fotografisë numri i dokumentit;
ç) në pjesën e majtë, shënohen emri, mbiemri, pozicioni; 
d) në pjesën e pasme, në të gjithë sfondin, është “Logoja e stemës së bashkisë”.
2. Përmasat e dokumentit të identifikimit janë 8,5 cm x 5,5 cm, me rrumbullakim te katër cepat.

[image: ]

LIDHJA NR. 3

KREU III
NGJYRA, SHENJAT DHE PËRDORIMI I MJETEVE LËVIZËSE 
TË POLICISË BASHKIAKE

1. Policia Bashkiake gjatë ushtrimit të detyrës përdor mjete lëvizëse.
[bookmark: _GoBack]2. Mjetet lëvizëse janë të uniformuara dhe klasifikohen si mjete rrugore. Ato kanë këto shenja:
a) ngjyrë të bardhë;
b) targat e mjeteve rrugore, në përputhje me kërkesat e Kodit Rrugor të Republikës së Shqipërisë;
c) mbishkrimet “POLICIA BASHKIAKE” vendosen në pjesët anësore, shoqëruar nga stema e bashkisë.
3. Mjetet janë me të drejtë përdorimi vetëm nga Policia Bashkiake.

